ลำดับโปเจียมแห่งสหราชอาณาจักร

ลำดับโปเจียมแห่งสหราชอาณาจักร คือ ลำดับความสูงต่ำแห่งฐานันดรของสหราชอาณาจักร

พระมหากษัตริย์ ไม่ว่าพระราชาหรือพระราชินีนาถจะอยู่ในลำดับที่ 1 แห่งโปเจียมเสมอ ถ้าพระราชาเป็นพระเจ้าแผ่นดิน มเหสีของพระองค์ (คือสมเด็จพระราชินีในรัชกาล) จะเป็นลำดับที่ 1 แห่งฝ่ายใน ในทางตรงกันข้ามไม่มีหลักเกณฑ์ใด ๆ สำหรับเจ้าชายพระราชสวามี ดังนั้นเจ้าชายจะทรงพระดำเนินในลำดับที่เท่าใดนั้น ขึ้นอยู่กับพระบรมราชโองการ

พระราชวงศ์
สำหรับลำดับโปเจียมพระราชวงศ์ฝ่ายหน้าคือ:

 สมเด็จพระมหากษัตริย์ 
 เจ้าชายพระราชสวามี
 เจ้าชายพระรัชทายาท (เจ้าชายแห่งเวลส์ หรือ ดยุกแห่งคอร์นวอลล์)
 เจ้าชายพระราชโอรส (ลูกชาย=พระเจ้าลูกยาเธอ)
 เจ้าชายพระราชนัดดา (หลานชาย=พระเจ้าหลานเธอ)
 เจ้าชายพระราชอนุชา (น้องชาย=พระเจ้าน้องยาเธอ)
 เจ้าชายพระราชปิตุลา/พระราชมาตุลา (อาชายหรือน้าชาย=พระเจ้าบรมวงศ์เธอ)
 พระราชภาติยะ/พระราชภาคิไนย (ลูกชายของพี่น้อง)
 พระราชภาดา (ลูกพี่ลูกน้องชาย)

สำหรับลำดับโปเจียมพระราชวงศ์ฝ่ายในคือ:

 สมเด็จพระราชินีนาถ 
 สมเด็จพระราชินีอัครมเหสี
 สมเด็จพระราชินีวิธวา (ราชินีในรัชกาลก่อน)
 เจ้าหญิงพระวรชายา (เจ้าหญิงแห่งเวลส์ หรือ ดัชเชสแห่งคอร์นวอลล์)
 เจ้าหญิงพระราชสุณิสา (ลูกสะใภ้)
 เจ้าหญิงพระราชธิดา (ลูกสาว=พระเจ้าลูกเธอ)
 เจ้าหญิงพระชายาในพระราชนัดดา (หลานสะใภ้)
 เจ้าหญิงพระราชนัดดา (หลานสาว=พระเจ้าหลานเธอ)
 เจ้าหญิงพระชายาในพระราชอนุชา (น้องสะใภ้)
 เจ้าหญิงพระเชษฐภคินี/พระขนิษฐา (พี่สาวหรือน้องสาว=พระเจ้าพี่นางเธอ พระเจ้าน้องนางเธอ)
 เจ้าหญิงพระราชปิตุลานี/พระราชมาตุลานี (ป้าสะใภ้หรืออาสะใภ้หรือน้าสะใภ้)
 เจ้าหญิงพระราชปิตุจฉา/พระราชมาตุจฉา (ป้าหรืออาหญิงหรือน้าหญิง=พระเจ้าบรมวงศ์เธอ)
 ภริยาในพระราชภาติยะ/พระราชภาคิไนย (ภรรยาของลูกชายของพี่น้อง)
 พระราชภาติกา/พระราชภาคิไนย (ลูกสาวของพี่น้อง)
 ภริยาในพระราชภาดา (ภรรยาของลูกพี่ลูกน้องชาย)
 พระราชภคินี (ลูกพี่ลูกน้องหญิง)

ลำดับโปเจียมพระราชวงศ์ในอังกฤษและเวลส์
ฝ่ายหน้า
สมเด็จพระเจ้าชาร์ลส์ที่ 3
เจ้าชายวิลเลียม เจ้าชายแห่งเวลส์
เจ้าชายแฮร์รี ดยุกแห่งซัสเซกซ์
เจ้าชายจอร์จแห่งเวลส์
เจ้าชายหลุยส์แห่งเวลส์
เจ้าชายอาร์ชีแห่งซัสเซกซ์
แอนดรูว์ เมานต์แบตเทน-วินด์เซอร์
เจ้าชายเอ็ดเวิร์ด ดยุกแห่งเอดินบะระ
เจมส์ เอิร์ลแห่งเวสเซกซ์
ปีเตอร์ ฟิลลิปส์
เจ้าชายริชาร์ด ดยุกแห่งกลอสเตอร์
เจ้าชายเอ็ดเวิร์ด ดยุกแห่งเคนต์
เดวิด อาร์มสตรอง-โจนส์ เอิร์ลแห่งสโนว์ดอน
เจ้าชายไมเคิลแห่งเคนต์

ฝ่ายใน
 สมเด็จพระราชินีคามิลลา
 แคเธอริน เจ้าหญิงแห่งเวลส์
 เมแกน ดัชเชสแห่งซัสเซกซ์
 เจ้าหญิงชาร์ลอตต์แห่งเวลส์
 เจ้าหญิงลิลีเบ็ตแห่งซัสเซกซ์
 โซฟี ดัชเชสแห่งเอดินบะระ
 เจ้าหญิงแอนน์ พระราชกุมารี
 เจ้าหญิงเบียทริซ นางเอโดอาร์โด มาเปลลี มอซซี
 เจ้าหญิงยูเชนี นางแจ็ก บรุกส์แบงก์
 เลดีลูอีส เมานต์แบ็ตเทน-วินด์เซอร์
 ซารา ทินดัลล์
 เบอร์จิตต์ ดัชเชสแห่งกลอสเตอร์
 เซเรนา อาร์มสตรอง-โจนส์ เคาน์เตสแห่งสโนว์ดอน
 เจ้าหญิงไมเคิลแห่งเคนต์
 เลดีซาราห์ แชตโท
 เจ้าหญิงอเล็กซานดรา เลดีโอกิลวี

ลำดับโปเจียมพระราชวงศ์ในสกอตแลนด์
ฝ่ายหน้า
สมเด็จพระเจ้าชาร์ลส์ที่ 3
เจ้าชายวิลเลียม ดยุกแห่งรอธเซย์
เจ้าชายแฮร์รี เอิร์ลแห่งดัมบาร์ตัน
เจ้าชายจอร์จแห่งเวลส์
เจ้าชายหลุยส์แห่งเวลส์
เจ้าชายอาร์ชีแห่งซัสเซกซ์
แอนดรูว์ เมานต์แบตเทน-วินด์เซอร์
เจ้าชายเอ็ดเวิร์ด ดยุกแห่งเอดินบะระ
เจมส์ เอิร์ลแห่งเวสเซกซ์
ปีเตอร์ ฟิลลิปส์
เจ้าชายริชาร์ด ดยุกแห่งกลอสเตอร์
เจ้าชายเอ็ดเวิร์ด ดยุกแห่งเคนต์
เดวิด อาร์มสตรอง-โจนส์ เอิร์ลแห่งสโนว์ดอน
เจ้าชายไมเคิลแห่งเคนต์

ฝ่ายใน
 สมเด็จพระราชินีคามิลลา
 แคเธอริน ดัชเชสแห่งรอธเซย์
 เมแกน เคาน์เตสแห่งดัมบาร์ตัน
 เจ้าหญิงชาร์ลอตต์แห่งเวลส์
 เจ้าหญิงลิลีเบ็ตแห่งซัสเซกซ์
 โซฟี ดัชเชสแห่งเอดินบะระ
 เจ้าหญิงแอนน์ พระราชกุมารี
 เจ้าหญิงเบียทริซ นางเอโดอาร์โด มาเปลลี มอซซี
 เจ้าหญิงยูเชนี นางแจ็ก บรุกส์แบงก์
 เลดีลูอีส เมานต์แบ็ตเทน-วินด์เซอร์
 ซารา ทินดัลล์
 เบอร์จิตต์ ดัชเชสแห่งกลอสเตอร์
 เซเรนา อาร์มสตรอง-โจนส์ เคาน์เตสแห่งสโนว์ดอน
 เจ้าหญิงไมเคิลแห่งเคนต์
 เลดีซาราห์ แชตโท
 เจ้าหญิงอเล็กซานดรา เลดีโอกิลวี

สภาขุนนาง
ขุนนางนั้นจะเดินตามลำดับยศดังนี้ ดยุก ตามด้วย มาควิส เอิร์ล วิสเคานท์ และบารอน ถ้าหากเป็นลำดับยศเดียวกัน ยศที่สถาปนาก่อนจะนำหน้า ยศในสมัยอังกฤษ มาก่อนยศสกอตแลนด์ ซึ่งมาก่อนยศสมัยบริเตนใหญ่ ซึ่งมาก่อนยศไอร์แลนด์ และสหราชอาณาจักร อย่างไรก็ตามกฎนี้ใช้กับยศในระดับเดียวกันเท่านั้น ดังนั้นเอิร์ลของสหราชอาณาจักร ย่อมเดินนำหน้าวิสเคานท์แห่งอังกฤษ เป็นต้น

ภรรยาของขุนนางที่มียศตามสามี จะเดินในลำดับเดียวกับสามี ยกเว้นแต่จะมียศของตนที่สูงกว่านั้น และภรรยาหม้ายของขุนนางคนเก่าจะเดินนำหน้าภรรยาของขุนนางคนใหม่ เช่น ดัชเชสหม้ายแห่งแคว้น "ก" ย่อมเดินนำหน้าดัชเชส (คนปัจจุบัน) แห่งแคว้น "ก"

 สมาชิกแห่งคริสตจักรแห่งอังกฤษ 

อาร์ชบิชอปแห่งแคนเทอร์เบอรี เป็นผู้ที่มีศักดิ์สูงสุดรองจากสมาชิกในพระราชวงศ์ จะอยู่เป็นอันดับแรก และอาร์ชบิชอปแห่งยอร์ค เป็นอันดับที่ถัดมาเสมอ ตามด้วยเหล่าบิชอปแห่งคริสตจักรแห่งอังกฤษซึ่งอยู่ในลำดับที่เหนือกว่าเหล่าบารอนแห่งสภาขุนนาง โดยเรียงลำดับเริ่มจากบิชอปแห่งลอนดอน บิชอปแห่งเดอร์แฮม และ บิชอปแห่งวินเชสเตอร์ ตามด้วยบิชอป หรือมุขนายกประจำมุขมณฑลจากมุขมลฑลอื่น ๆ เรียงตามลำดับอาวุโส ตามด้วยปริมุขนายก หรือซัฟฟรากันบิชอป เรียงตามลำดับอาวุโส

ในประเทศสก็อตแลนด์ ซึ่งมีศาสนาคริสต์นิกายประจำชาติ คือ นิกายเพรสไบทีเรียน ซึ่งไม่มีทั้งอาร์ชบิชอป หรือบิชอป จึงให้ข้าหลวงใหญ่ (The Lord High Commissioner) แห่งสภาคริสตจักรแห่งสก็อตแลนด์ เรียงลำดับถัดจากสมาชิกพระราชวงศ์

 อ้างอิง 

หมวดหมู่:ราชสำนักอังกฤษ
หมวดหมู่:โปเจียม